Harry+Potter

Volumele **//Harry Potter//** formează o serie foarte populară în întreaga lume; ele aparţin genului fantastic şi au fost scrise de către autoarea britanică Joanne Kathleen Rowling. Cărţile tratează o lume a vrăjitorilor, protagonist fiind un tânăr vrăjitor numit Harry Potter, alături de prieteni lui Ron Weasley şi Hermione Granger. Povestea se desfăşoară în cea mai mare parte la Hogwarts, Şcoala de Magie şi Vrăjitorie, o şcoală pentru tinerii vrăjitori şi magicieni. Punctul central al poveşti îl reprezintă conflictul dintre **Harry** şi întunecatul vrăjitor Cap-de-Mort, care i-a ucis pe părinţii lui Harry în misiunea s-a de a cucerii lumea vrăjitoriei. De la lansarea primului volum, Harry Potter şi piatra filozofală în 1997, cărţile au câştigat o imensă popularitate şi un succes comercial în întreaga lume. Toate cele şapte volume s-au vândut în peste 325 milioane de cópii şi au fost traduse în peste 63 de limbi. A şaptea şi ultima carte din seria Harry Potter, //Harry Potter şi Talismanele Morţii//, a fost lansată pe data de 21 iulie 2007. Editorii au anunţat un record de 12 milioane de copii în Statele Unite ale Americii, pentru prima ediţie. Succesul romanelor sale a făcut-o pe Rowling cea mai bogată scriitoare din istorie. Versiunile în limba engleză cărţilor au fost publicate de către Bloomsbury în Regatul Unit, Scholastic Press în Statele Unite, Allen & Unwin în Australia şi Raincoast Books în Canada. Până acum primele cinci volume au fost ecranizate de către Warner Bros. Cel de-al şaselea film este în producţie urmând a fi lansat pe 21 Noiembrie 2008.

Rezumat
Povestea începe cu o sărbătoarea ce are loc în lumea vrăjitorească. De mai mulţi ani această lume a fost teroriztă de un vrăjitor foarte rău, Cap-de-Mort. Cu o noapte înainte, pe 31 octombrie, Cap-de-Mort descoperă refugiul secret în care se ascundea familia Potter, omorâdu-i pe Lily şi James Potter. Totuşi, când a încercat să-l omoare pe fiul lor, **Harry Potter**, vraja fatală Abracadabra pe care a produs-o s-a întors asupra lui. Corpul lui Cap-de-Mort a fost distrus, dar spiritul său supraviţuieşte, el fiind nici mort, nici viu. Singurul semn al vrăjii lui Cap-de-Mort este o cicatrice în forma de fulger pe fruntea lui Harry. Fiind singurul supravieţuitor al blestemului fatal, Harry este numnit de către comunitatea vrăjitorească „//baiatul care a supravieţuit//”. Pe 1 noiembrie, Hagrid, un 'semi-uriaş', îl duce pe Harry la singurele lui rude în viaţă, familia Dursley, alcătuită din unchiul Vernon, un bărbat înalt, mătăhălos, aproape fără gât, dar cu o mustaţă foarte bogată, mătuşa Petunia, o femeie slabă cu un găt lung, care îl detesta pe Harry şi Dudley, fiul lor obez şi răsfăţat. Ei au încercat în van sa stârpească abilităţile lui magice, să-i ascundă provenienţa lui din lumea vrăjitorească, şi să-l pedepsească aspru după fiecare întâmplare mai ciudată. Totuşi, odată cu apropierea zilei în care împlineşte 11 ani, Harry are primul lui contact cu lumea magică, când primeşte scrisori de la Hogwarts, Şcoala de Magie şi Vrăjitorie, livrate de bufniţe. Totuşi, unchiul lui le interceptează. De ziua lui, Hagrid, Păstrătorul Cheilor de la Hogwarts, apare şi îi spune că este un vrăjitor şi că este aşteptat la şcoală. Fiecare volum ne prezintă un an din viaţa lui Harry, care se petrece în majoritatea timpului la Hogwarts. Acolo el învaţă să folosească magia şi să producă poţiuni. Totodată în acest timp Cap-de-Mort revine pentru a doua oră şi preia controlul asupra comunităţii vrăjitoreşti, iar Harry se va confrunta pentru ultima oară cu el.

Universul Harry Potter
Lumea vrăjitoriei în care trăieşte Harry este complet separat cât şi foarte apropiat de lumea noastră. În timp ce universul fantastic din Narnia este o alternativă la universul nostru iar universul din Stăpânul Inelelor reprezintă un trecut mitic, lumea magică a lui Harry Potter există în acelaşi timp cu lumea noastră, având elemente magice analoage lumii noastre. Multe institute şi localităţi se află în oraşe şi sate, de exemplu Ministerul Magiei din Londra.

Volume Harry Potter
Cele 7 volume şi data apariţiei lor în Marea Britanie:
 * 1) //Harry Potter şi piatra filozofală// (30 iunie 1997)
 * 2) //Harry Potter şi camera secretelor// (2 iulie 1998)
 * 3) //Harry Potter şi Prizonierul din Azkaban// (8 iulie 1999)
 * 4) //Harry Potter şi Pocalul de Foc// (8 iulie 2000)
 * 5) //Harry Potter şi Ordinul Phoenix// (21 iunie 2003)
 * 6) //Harry Potter şi Prinţul Semipur// (16 iulie 2005)
 * 7) //Harry Potter şi Talismanele Morţii// (21 iulie 2007)